ত্রয়োদশ জাতীয় সংসদ

**ত্রয়োদশ জাতীয় সংসদ** ২০২৬ সালের ১২ ফেব্রুয়ারি '''ত্রয়োদশ''' জাতীয় সংসদ নির্বাচনে  নির্বাচিত সংসদ সদস্যদের নিয়ে গঠিত হয়। জাতীয় সংসদের ৩৫০টি আসনের মধ্যে জণগনের সরাসরি ভোটে নির্বাচিত আসন ৩০০টি এবং ৫০টি মহিলা আসন হিসেবে সংরক্ষিত।

## উল্লেখযোগ্য ব্যক্তিবর্গ

## অধিবেশনসমূহ

### প্রথম অধিবেশন
বাংলাদেশের ১৩তম জাতীয় সংসদের প্রথম অধিবেশন শুরু হয় গণ-অভ্যুত্থানে শেখ হাসিনা নেতৃত্বাধীন সরকার পতনের প্রায় ১৯ মাস পর। নতুন সংসদের কার্যক্রম শুরু হওয়ার এই অধিবেশনটি ব্যতিক্রমী রাজনৈতিক পরিস্থিতির কারণে বিশেষভাবে আলোচিত হয়।

#### অধিবেশন শুরুর প্রক্রিয়া
সাধারণত বিদায়ী সংসদের স্পিকার বা ডেপুটি স্পিকারের সভাপতিত্বে নতুন সংসদের প্রথম অধিবেশন শুরু হলেও, এবার তা সম্ভব হয়নি। দ্বাদশ জাতীয় সংসদের স্পিকার শিরীন শারমিন চৌধুরী পূর্বে পদত্যাগ করেন এবং ডেপুটি স্পিকার শামসুল হক টুকু কারাগারে থাকায় স্পিকারের আসন শূন্য রেখেই অধিবেশন শুরু হয়।

পরে সংসদের সম্মতিতে প্রবীণ সংসদ সদস্য খন্দকার মোশাররফ হোসেন প্রথম অধিবেশনে সভাপতিত্ব করেন।

#### স্পিকার ও ডেপুটি স্পিকার নির্বাচন
সভাপতির অধীনে সংসদে হাফিজ উদ্দিন আহমেদকে স্পিকার এবং কায়সার কামালকে ডেপুটি স্পিকার নির্বাচিত করা হয়।

এরপর অধিবেশন ৩০ মিনিটের জন্য মুলতবি করা হয় এবং রাষ্ট্রপতি মোহাম্মদ শাহাবুদ্দিন নবনির্বাচিত স্পিকার ও ডেপুটি স্পিকারকে শপথবাক্য পাঠ করান।

#### প্রধানমন্ত্রী ও সংসদ নেতার বক্তব্য
অধিবেশনের শুরুতে প্রধানমন্ত্রী ও সংসদ নেতা তারেক রহমান বক্তব্য দেন। তিনি স্বনির্ভর বাংলাদেশ গঠনের অঙ্গীকার ব্যক্ত করেন এবং প্রধানমন্ত্রী হিসেবে সমগ্র দেশের প্রতিনিধিত্ব করার কথা বলেন।

#### রাষ্ট্রপতির ভাষণ ও বিরোধী দলের প্রতিবাদ
বেলা সাড়ে তিনটার দিকে স্পিকার রাষ্ট্রপতিকে ভাষণ দেওয়ার আহ্বান জানান। এ সময় বাংলাদেশ জামায়াতে ইসলামী, জাতীয় নাগরিক পার্টি এবং ১১-দলীয় নির্বাচনী ঐক্যের সংসদ সদস্যরা প্ল্যাকার্ড হাতে প্রতিবাদ জানান। পরবর্তীতে রাষ্ট্রপতি ভাষণ শুরু করলে বিরোধী দলের সংসদ সদস্যরা ওয়াকআউট করেন।

#### রাষ্ট্রপতির ভাষণ

রাষ্ট্রপতি নতুন সরকারের পরিকল্পনা, জুলাই আন্দোলন, দুর্নীতি দমন এবং বাংলাদেশের রাজনৈতিক ইতিহাস নিয়ে বক্তব্য দেন। তিনি বলেন, দীর্ঘ স্বৈরশাসনের অবসানের পর নির্বাচিত প্রতিনিধিদের নিয়ে সংসদের যাত্রা শুরু হয়েছে। এছাড়া দুর্নীতি দমন কমিশন আইন ২০০৪ প্রণয়নের মাধ্যমে বাংলাদেশ দুর্নীতির কলঙ্ক থেকে মুক্তি পেয়েছিল বলেও উল্লেখ করেন।

#### স্পিকারের প্রথম বক্তব্য
স্পিকার হিসেবে প্রথম বক্তব্যে হাফিজ উদ্দিন আহমদ বলেন, জাতীয় সংসদ রাজনৈতিক ও প্রশাসনিক কর্মকাণ্ডের প্রাণকেন্দ্র হবে।

এ সময় প্রধানমন্ত্রী তারেক রহমান বলেন, স্পিকার ও ডেপুটি স্পিকার নির্বাচনের পর তারা আর কোনো দলের নন, বরং পুরো সংসদের প্রতিনিধিত্ব করবেন।

#### বিরোধী দলের প্রতিক্রিয়া
বিরোধীদলীয় প্রধান শফিকুর রহমান স্পিকারকে নিরপেক্ষ ভূমিকা পালনের আহ্বান জানান। বিরোধী দলীয় উপনেতা সৈয়দ আব্দুল্লাহ মোহাম্মদ তাহের স্পিকার নির্বাচনের প্রক্রিয়া নিয়ে সমালোচনা করেন।

#### শোক প্রস্তাব
প্রথম অধিবেশনে শোক প্রস্তাবের ওপর আলোচনা হয়। এতে সাবেক প্রধানমন্ত্রী খালেদা জিয়া এবং জুলাই অভ্যুত্থানে নিহতদের স্মরণ করা হয়।

এছাড়া মনমোহন সিং, পোপ ফ্রান্সিস এবং আলী খামেনি-এর মৃত্যুতে শোক প্রকাশ করা হয়।

বিরোধী সদস্যদের প্রস্তাবে বাংলাদেশে ভারতীয় আধিপত্যবাদ বিরোধী প্রতীক ওসমান হাদী, আবরার ফাহাদ এবং ফেলানী খাতুন-এর নামও শোক প্রস্তাবে অন্তর্ভুক্তির  বিষয় আলোচনায় আসে।

#### অধ্যাদেশ উত্থাপন
অধিবেশনে আইনমন্ত্রী মোহাম্মদ আসাদুজ্জামান অন্তর্বর্তী সরকারের জারি করা ১৩৩টি অধ্যাদেশ সংসদে উত্থাপন করেন।

## সদস্য

### দল অনুযায়ী আসন বণ্টন
 

## তথ্যসূত্র


বিষয়শ্রেণী:জাতীয় সংসদ
বিষয়শ্রেণী:২০২৬-এ বাংলাদেশ জাতীয় সংসদ নির্বাচন